Source: https://www.arkea.fi/fi/uutiset/2019-11-26_jhln-ja-jytyn-ty%C3%B6taistelun-vaikutukset-arkean-palveluihin
Timestamp: 2019-12-14 23:13:36+00:00
Document Index: 21804677

Matched Legal Cases: ['kko ', 'kko ', 'kko ', 'kko ', 'kko ', 'kko ']

JHL:n ja Jytyn lakko loppuu 29.11. klo 24.00
JHL:n ja Jytyn lakko päättyy perjantaina 29.11. klo 24. Tämän jälkeen Arkean palvelutuotanto palautuu ennalleen. Lakko kuitenkin vaikuttaa vielä alkavaan viikkoon.
Lakon loputtua kouluissa ja päiväkodeissa tulee olemaan ruokalistamuutoksia. Tavoitteena on, että ruokalistamuutokset koskevat vain ensi viikkoa 2. - 8.12.2019.
Keskitetty valvomotoiminta sekä kiinteistönhoidon päivystys ovat olleet toiminnassa normaalisti lakon aikana ja hälytysluontoisiin tehtäviin on vastattu 24/7. Lakon päättyessä palaudutaan normaaliin päivärytmiin kaikkien töiden osalta. Lakon aikana suorittamatta jäävät tehtävät suoritetaan lähtökohtaisesti heti lakon päätyttyä seuraavien arkipäivien aikana.
Auraus ja liukkaudentorjunta aloitetaan jo ennen lakon päättymistä, mikäli keli sitä edellyttää.
päivitetty 28.11.
Julkisten ja hyvinvointialojen ammattiliitto JHL ja Julkis- ja yksityisalojen toimihenkilöliitto Jyty ovat 26.11. ilmoittaneet aloittavansa lakon mielenilmauksena Arkean päätökselle siirtyä käyttämään kiinteistönhoito-, siivous-, ja ruokapalvelualoilla yleisesti käytettyjä työehtosopimuksia. JHL:n ja Jytyn lakko alkaa 27.11.2019 klo 00.00 ja päättyy 29.11.2019 klo. 24.00. Lakko vaikuttaa merkittävästi Arkean palveluihin.
Lakon rajaukset ovat ammattiliittojen määrittelemät.
Lakko vaikuttaa olennaisesti siivouksen, kiinteistönhoidon ja toimitilapalveluiden palvelutuotantoon. Lakon ulkopuolelle on siivouspalveluista rajattu vain Paimion ja Sauvon terveysasemien välinehuolto, Paimion terveyskeskuksen potilasruuan jako sekä KTO:n kuntoutus- ja asumisyksiköt. Liinahaan vanhainkodissa sekä Paimion terveysasemalla siivous on rajattu kevennetysti tehtäväksi. Lakon jälkeen siivouspalvelut jatkuvat palvelusopimuksen mukaisesti.
Kiinteistönhoito toimii osittain. Keskitetty valvomotoiminta sekä kiinteistönhoidon päivystys toimivat normaalisti ja hälytysluontoisiin tehtäviin vastataan 24/7. Lakon aikana suorittamatta jäävät kiinteistönhoidon tehtävät suoritetaan lähtökohtaisesti heti lakon päätyttyä.
Toimitilapalvelut toimivat päivystysperiaatteella.
Lakon ulkopuolelle on rajattu Arkean toimittamat kotipalveluateriat sekä kaikki vuorohoitopäiväkodit sekä vanhainkodit ja vanhusten tehostetun asumisen yksiköt, joihin Arkea toimittaa ruoan. Joitain aterian osia saattaa kuitenkin puuttua.
Turun kaupungin päiväkodeissa, peruskouluissa, lukioissa, sekä Peltolan ja Kellonsoittajankadun koulutaloissa kannattaa varautua omiin eväisiin JHL:n lakon aikana tukevamman aterian varmistamiseksi. Kouluihin ja päiväkoteihin on toimitettu evästarvikkeita useammaksi päiväksi. Eväissä on huomioitu seuraavat erityisruokavaliot: laktoositon, kananmunaton, sianlihaton ja gluteeniton ruokavalio sekä lakto-ovovegetaarinen ja vegaaniruokavalio.
Aterioita ei tarjota lakon aikana Peltolan ja Kellonsoittajankadun koulutaloissa. Peltolan ja Kellonsoittajankadun koulutaloihin on varattu lakon ajaksi eväitä, mutta ei ole varmuutta kuka eväät laittaa tarjolle.
Punkalaitumella kouluissa ruokailu toteutetaan Arkean varaamina eväinä samaan tapaan kuin Turussa. Päiväkodeissa pyritään lakonkin aikana valmistamaan lämmin ruoka.
Henkilöstöravintolat: palvelevat supistetuilla aukioloajoilla ja tuotteilla tai ovat kokonaan kiinni. Oman ravintolan toiminta ja tarjonta kannattaa tarkistaa ruokalistojen yhteydestä: https://ruokalistat.arkea.fi/#/home.
Tiedotamme asiasta lisää sitä mukaa kun saamme uutta tietoa. Olemme pahoillamme asiakkaillemme työtaistelusta aiheutuvaa epämukavuutta.